**APSTIPRINĀTS**

ar Limbažu novada domes

28.04.2022. sēdes lēmumu Nr.406

(protokols Nr.5, 49.)

**Laivošanas sezonas atklāšanas pasākums „Aidā Salacā 2022”**

**NOLIKUMS**

1. **Mērķis un uzdevumi**
2. Pasākums „Aidā Salacā 2022” (turpmāk – Pasākums) tiek rīkots ar mērķi atklāt laivošanas sezonu Salacas upē, Limbažu novadā, kā arī popularizēt veselīgu atpūtu un brīvā laika pavadīšanu uz ūdens.
3. **Pasākuma organizatori**
4. Pasākumu organizē Limbažu novada pašvaldības aģentūras “LAUTA” Salacgrīvas tūrisma informācijas centrs (turpmāk – Salacgrīvas TIC) ar Limbažu novada pašvaldības domes atbalstu.
5. **Vieta un laiks**
6. Pasākums tiek organizēts 14.05.2022, no plkst. 10:30 – 17:00, Salacas upē no Salacas Sarkanajām klintīm (GPS: 57.841704, 24.485384 ) līdz Niedru ielai 9, Vecsalacā (GPS: 57.755076, 24.413771).
7. Laivošanas distances garums - ~ 15 km;
8. Reģistrēšanās Pasākumam no plkst. 10:30, pasākuma sākums plkst. 11:00.
9. **Pieteikšanās un reģistrācija**
10. Laivošanas braucienā var piedalīties jebkurš interesents, kurš apzinās savas spējas patstāvīgi veikt distanci, prot peldēt un piekrīt šī Nolikuma noteikumiem;
11. Pasākumam var pieteikties rakstot e-pastu: visitsalacgriva@limbazunovads.lv, vai zvanot: +37126463025; +371 64041254
12. Pieteikšanās brīdī norāda savu un komandas biedra/-u vārdu, uzvārdu, telefona Nr., vēlamo laivu veidu (ja tiek piedāvātas dažāda veida laivas).
13. Dalībnieku skaits ir atkarīgs no pieejamo laivu skaita.
14. Pasākumam var pieteikties dalībnieki ar savām laivām, pieteikšanās brīdī, norādot, ka nav nepieciešama laiva.
15. Salacgrīvas TIC darbinieki saņemtos pieteikumus reģistrē un nosūta apstiprinājuma e-pastu dalībniekiem.
16. Ja dalībnieks, dažādu iemeslu dēļ, nevar piedalīties pasākumā, 3 (trīs) dienas iepriekš brīdina pasākuma organizatoru.
17. **Dalības maksa un reģistrācija**
18. Dalībai pasākumā ir noteikta dalības maksa 5,00 Eur apmērā.
19. Dalībnieks pie reģistrēšanās Pasākumam veic dalības maksas samaksu, iepazīstas ar drošības noteikumiem (pielikums) un parakstās.
20. Dalībnieks, kurš piesakās pasākumam ar savu laivu, dalības maksa netiek piemērota, bet veic reģistrēšanos, iepazīstas ar drošības noteikumiem un parakstās.
21. **Dalībnieku atbildība**
22. Dalībniekam ir jāiepazīstas ar nolikumu.
23. Dalībnieki uzņemas pilnu atbildību par savu drošību distancē, piekrītot Nolikumā noteiktajiem nosacījumiem, kā arī apliecina, ka ir iepazinušies ar drošības noteikumiem un apņemas to ievērot, neceļot pretenzijas pret pasākuma organizatoriem par iespējamām traumām, kas var tikt gūtas pieredzes trūkuma, apstākļu nenovērtēšanas, paša dalībnieka nevērības dēļ.
24. Vecāki, radinieki, vai aizbildņi ir atbildīgi par nepilngadīgo personu drošību, kura/-s atrodas kopā ar tiem.
25. Laivā katrs laivotājs uzturas savā sēdvietā. Nedrīkst celties kājās un liekties pāri laivas malai. Aizliegts sēdēt uz piepūšamo laivu malām.
26. Braucienā aizliegts piedalīties cilvēkiem, kas atrodas alkoholisko dzērienu, narkotisko vai psihotropo vielu ietekmē.
27. Brauciena laikā dalībnieki uzņemas pilnu atbildību par tiem izsniegto inventāru un radītu bojājumu gadījumā, apņemas segt inventāra īpašniekam radītos zaudējumus.
28. Finišā dalībnieks nodod, viņam piešķirto laivu, pasākuma organizatoriem vai laivu nomas īpašniekam/-iem, kur tiek novērtēts vai nav neviens bojājums, kas radies pasākuma gaitā.
29. Katrs laivotājs pats uzņemas atbildību par sekām, kādas varētu rasties, neievērojot iepriekš minētos nosacījumus, neprasmīgi lietojot kanoe un piepūšamās laivas vai arī brauciena laikā lietojot alkoholiskos dzērienus, narkotiskās vai psihotropās vielas.
30. **Organizatoru atbildība**
31. Organizators nodrošina laivu, drošības vesti un airus.
32. Organizators nodrošina dalībnieku nogādāšanu starta vietā uz pasākuma sākumu.
33. Organizators nodrošina pasākuma dalībnieku nogādāšanu no finiša vietas uz starta vietu, ja tas ir nepieciešams.
34. **Vispārīgie noteikumi**
35. Atrodoties laivā uz ūdens, obligāti jālieto drošības veste. Drošības vestei ir jābūt pareizi uzvilktai un aizsprādzētai.
36. Bērni līdz 16 gadu vecumam drīkst startēt tikai kopā ar pilngadību sasniegušu personu, kura uzņemas atbildību par nepilngadīgo personu;
37. Vienā laivā drīkst atrasties tik laivotāju, cik tas ir paredzēts laivas modeļa tehniskajos parametros.
38. Nav ieteicams līdzi laivā ņemt elektroierīces, kas nav nodrošinātas pret ūdens iekļūšanu to korpusā.
39. Iekāpšana laivā notiek tajā brīdī, kad laiva ir novietota ūdenī paralēli krastam. Iekāpšanas brīdī laiva ir stabili jātur, lai tā nešūpotos un neapgāztos.
40. Upes straujtecēs, krācēs un sastopoties ar kokiem, akmeņiem un citiem dabiskiem vai mākslīgiem šķēršļiem, ir jābūt ļoti uzmanīgiem.
41. Laivai atrodoties gaitā, nav ieteicams ķerties pie kokiem vai zariem, kas atrodas upē. Šāda rīcība var beigties ar laivas apgāšanos.
42. Upes vietās, kur ir liela straume, laivu ir jācenšas turēt paralēli straumei. Ja laiva sagriežas šķērsām straumei, tā praktiski kļūst nevadāma.
43. **Fotografēšana un filmēšana**
44. Pasākuma laikā starta/finiša vietā, kā arī uz upes tiks veikta fotografēšana un filmēšana.
45. Piesakoties pasākumam, visi dalībnieki apliecina, ka neiebilst Pasākuma laikā uzņemto fotogrāfiju izmantošanai Pasākuma mārketinga un reklāmas aktivitātēm.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

**PIELIKUMS**

Limbažu novada pašvaldības 28.04.2022. nolikumam

“Laivošanas sezonas atklāšanas pasākums „Aidā Salacā 2022”

DROŠĪBAS NOTEIKUMI UZ ŪDENS UN PASĀKUMĀ

 **“Aidā Salacā 2022” 14. maijā**

|  |
| --- |
| Komandas nosaukums: |
| Saņemtais inventārs: |

**Drošības noteikumi:**

1. Atrodoties laivā uz ūdens, obligāti jālieto drošības veste. Drošības vestei ir jābūt pareizi uzvilktai un aizsprādzētai!
2. Vienā laivā drīkst atrasties tik laivotāju, cik tas ir paredzēts laivas modeļa tehniskajos parametros.
3. Nav ieteicams līdzi laivā ņemt elektroierīces, kas nav nodrošinātas pret ūdens iekļūšanu to korpusā.
4. Iekāpšana laivā notiek tajā brīdī, kad laiva ir novietota ūdenī paralēli krastam. Iekāpšanas brīdī laiva ir stabili jātur, lai tā nešūpotos un neapgāztos.
5. Laivā katrs laivotājs uzturas savā sēdvietā. Nedrīkst celties kājās un liekties pāri laivas malai. Aizliegts sēdēt uz piepūšamo laivu malām.
6. Upes straujtecēs, krācēs un sastopoties ar kokiem, akmeņiem un citiem dabiskiem vai mākslīgiem šķēršļiem, ir jābūt ļoti uzmanīgiem.
7. Laivai atrodoties gaitā, nav ieteicams ķerties pie kokiem vai zariem, kas atrodas upē. Šāda rīcība var beigties ar laivas apgāšanos.
8. Upes vietās, kur ir liela straume, laivu ir jācenšas turēt paralēli straumei. Ja laiva sagriežas šķērsām straumei, tā praktiski kļūst nevadāma.
9. Atrodoties laivā uz upes, katrs pats ir atbildīgs par savu drošību un veselību. Tāpat ikviens laivotājs ir atbildīgs par tādu savu rīcību, kas var apdraudēt citu laivotāju drošību un veselību.
10. Vecāki, radinieki, vai aizbildņi ir atbildīgi par nepilngadīgo personu, kuras atrodas kopā ar tiem, drošību.
11. Braucienā aizliegts piedalīties cilvēkiem, kas atrodas alkoholisko dzērienu, narkotisko vai psihotropo vielu ietekmē un šīs vielas aizliegts lietot brauciena laikā!
12. Brauciena laikā dalībnieki uzņemas pilnu atbildību par tiem izsniegto inventāru un radītu bojājumu gadījumā jāsedz inventāra īpašniekam radītos zaudējumus.
13. Visi brauciena laikā radušies atkritumi jāsavāc un jāizmet tiem paredzētā vietā laivu brauciena beigās!
14. Katrs laivotājs pats uzņemas atbildību par sekām, kādas varētu rasties, neievērojot iepriekš minētos nosacījumus, neprasmīgi lietojot kanoe un piepūšamās laivas vai arī brauciena laikā lietojot alkoholiskos dzērienus, narkotiskās vai psihotropās vielas.

**Ar noteikumiem iepazināmies:**

|  |  |  |
| --- | --- | --- |
| **Nr.p.k.** | **Vārds, Uzvārds** | **Paraksts** |
| 1. |  |  |
| 2. |  |  |
| 3. |  |  |
| 4. |  |  |

**Atbildīgais komandas pārstāvis:**

Vārds, Uzvārds: ­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_